Rikunarita-ORG/Wikinium huggingface dataset:
# Liliuokalani

| Liliuokalani
 |
| --- |
| *Kraljica Havaja* |
|  |
| Vladavina
 | 29. januar 1891 - 17. januar 1893
 |
| Prethodnik
 | Kalakaula
 |
| Nasljednik
 | *monarhija ukinuta* |
| Supružnik
 | John Owen Dominis
 |
| Dinastija
 | Kalakaua
 |
| Otac
 | Caesar Kaluaiku Kapa'akea
 |
| Majka
 | Analea Keohokalole
 |
| Rođenje
 | 2. septembar 1838
 |
| Smrt
 | 11. novembar 1917
 |

**Liliuokalani** (također poznata i kao **Lydia Kamakahea**, **Lydia Liliuokalani Paki**, **Liliu Kamakaeha**, **Lydia Paki Kamehaka Lili'uokalani** i **Lydia Paki Kamehamea Liliuokalani**) (2. septembar 1838 - 11. novembar 1917) je bila posljednji havajski monarh.

Dana 16. septembra 1862. udala se za John Owen Dominisa, koji je postao guverner ostrva Oahu i Maui. Nisu imali djece.

Liliuokalani je nasljedila tron od svog brata Kalakaule 17. januara 1891. godine. Kratko potom, pokušala je da donese novi ustav, pošto je postojeći, poznat kao "bajonetski ustav", ograničavao njenu moć i politički uticaj nad Havajcima. Američki interesi na ostrvu bili su vezani za tarifu u trgovini šećerom i aneksija se smatrala zaštitom američkog biznisa. Kao rezultat, američki ministar na Havajima u to vrijeme, John L. Stevens, naredio je da se trupe iz Bostona iskrcaju na ostrvo, pod maskom zaštite palače Jolani i drugih vladinih zgrada. Liliuokalani je zbačena s trona 1893. godine i osnovana je privremena vlada.

Američka vlada vjerovala je da je havajski narod uz kraljicu, pa je ponudila da vrati kraljici prijestolje, uz uslov da svima koji su učestvovali u prevratu bude oprošteno. Odbila je, dijelom usljed sile koja je korišćena protiv nje i njene imovine, uključujući kamenje i vatreno oružje korišteno sa ciljem da je izbace iz kuće. Sa ovakvim razvojem događaja, tadašnji predsjednik Sjedinjenih država, Grover Cleveland, poslao je dopis Kongresu Sjedinjenih Američkih Država. 4. jula 1894, Republika Havaji je proglašena i Sanford B. Dole, jedan od prvih ljudi koji su pokrenuli ukidanje monarhije je postao predsjednik. Republika je odmah priznata od strane vlade Sjedinjenih Američkih Država.

Liliuokalani je uhapšena 16. januara 1895, nekoliko dana nakon propale kontrarevolucije koju je podigao Robert Wilcox, kada je oružje nađeno u dvorištu njenog doma. Ona je poricala da je znala da se oružje tu nalazi. Zatvorena je u malu sobu u palači Jolani do 1896. godine, kada je oslobođena. Otišla je u svoju kuću, Washington Place, gde je živjela do svoje smrti 1917. godine. Havaji su anektirani Sjedinjenim državama kroz rezoluciju Kongresa Sjedinjenih Američkih Država 1898. godine.

Liliuokalani je bila objavljivani pisac i kompozitor. Njena knjiga, *"Havajska priča havajske kraljice"*, bavi se historijom Havaja. Jedna od njenih najpoznatijih kompozicija je himna *"Aloha Ue"* koju je komponovala u zatočeništvu.

## Vanjske veze

* Queen Liliuokalani
# Sebilj

Sebilj u Sarajevu
**Sebilj** ili **Sebil** je arapska riječ u značenju "put", ali kao izraz označava dobrotvornu, vrlo staru instituciju, fontanu posebnog oblika na trgovima, na kojoj je sebiljdžija zahvatao vodu iz korita i besplatno napajao žedne.

## Sarajevski sebilj

Sebilj na Baščaršiji je jedini objekt te vrste u Sarajevu, izgrađen 1891. godine, vjerovatno po projektu Josipa Vancaša. Sebilj, kojeg je podigao 1754. godine bosanski vezir Mehmed-paša Kukavica, izgorio je u požaru 1852. godine, a nalazio se nešto niže od današnjeg.

## Vanjske veze
# Alfred von Schlieffen

**Alfred Graf von Schlieffen**, najčešće zvan **Grof Schlieffen** (Berlin, 28. veljače 1833. — Berlin, 4. siječnja 1913.) bio je njemački feldmaršal i vojni strateg koji je služio kao načelnik Generalnog štaba Njemačkog Carstva. Schlieffen je ipak najpoznatiji po Schlieffenovom planu iz 1905. godine koji je u Prvom svjetskom ratu služio kao glavni taktični predložak za poraz Francuske i Ruskog Carstva.
# Crvena Hrvatska (časopis)

| *Crvena Hrvatska* |
| --- |
| **Utemeljen** | veljača 1891.
 |
| **Prestao izlaziti** | srpnja 1914.
 |
| **Sjedište** | Dubrovnik
 |

**Crvena Hrvatska** je bio tjednik iz Dubrovnika. Izlazio je od veljače 1891. godine. Od 1906. do 1912. je izlazio polutjedno.

Uređivali su ga Frano Kovačević, Filip Čaroki, Frano Supilo, Vlaho Kelez, Milan Marjanović, Ivo de Giulli (poslije član Jugoslavenskog odbora), Milorad Medini (u aneksijskom razdoblju 1907.-1910.) , Antun I. Šapro i Ivo Arsete.

Izdavači su bili Frano Supilo, Ivo de Giulli, Milorad Medini i Antun Šapro.

U ovom su listu Ante Trumbić i Frano Supilo iznosili svoje liberalno pravaške stavove, po kojima bi Hrvatska bila izvan Monarhije. Od poznatih suradnika u Crvenoj Hrvatskoj pisao je i hrvatski povjesničar Nikola Zvonimir Bjelovučić.

## Izvori

## Vanjske veze

* Crvena Hrvatska (Proleksis enciklopedija)
# Žvaka

**Guma za žvakanje**, **žvakaća guma** ili **žvaka** je naziv za vrstu slatkiša izrađenog od gume, ili sličnog elastičnog materijala namijenjenog žvakanju. Tragovi predmeta slični žvakaćim gumama datiraju još iz vremena neolita, ali je žvakaća guma u svom modernom obliku stvorena u SAD u drugoj polovici 19. vijeka. Američka vojska ju je u 20. vijeku davala svom ljudstvu kao sredstvo za olakšanje stresa, a odatle se proširila širom svijeta.

Posebne vrste žvakaćih guma se danas koriste u medicinske svrhe.

## Povezano

* Bubblegum

## Reference
# Ogaden

| Ogaden Ogaadeen |
| --- |
| Karta Ogadena između Etiopije i SomalijeKarta Ogadena između Etiopije i Somalije |
|  |
| **Država** |  Etiopija  Somalija
 |
|  |

**Ogaden** je teritorij na Rogu Afrike čiji je najveći dio današnja etiopska Regija Somali. To je teritorij oko kojeg se te zemlje spore još od 16. vijeka, i zbog kog su više puta ratovale, posljednji put 1977. i 1978. za Ogadenskog rata.

## Geografija

Ogaden ima površinu od oko 200.000 km², koja se prostire u istočnoj Etiopiji duž etiopsko-somalske granice, a djelomično i po Etiopskoj visoravni u kojoj su gradovi Harar i Dire Dava. Ogaden je polupustinjski kraj, u kojem je najveća rijeka u regiji je Šebele, sa svojim povremenim pritokama.

Vrlo je rijetko naseljen, a većina stanovnika su nomadski pastiri Somalijci, čiji su davni predci potisnuli starosjedioce narod Oromo prema Etiopskoj visoravni.

## Izvori

## Vanjske veze

* *Ogaden* na portalu Encyclopædia Britannica (`en`)
# Tahiti

**Tahiti** je najveće ostrvo u Francuskoj Polineziji. Nalazi se u arhipelagu Društvenih ostrva u južnom Pacifiku. Po popisu iz 2002, ostrvo ima 169.674 stanovnika. Najveći grad je Papete. Površina ostrva je 1048 km².

Pogled na grad Papete
Ostrvo se sastoji iz 2 kružna dela koja su spojena prevlakom. Oba dela su vulkanskog porekla, a zovu se „Tahiti nui“ (Veliki Tahiti) i „Tahiti iti“ (Mali Tahiti). Većina stanovništva živi na Velikom Tahitiju.
Vegetacija na ostrvu je gusta tropska. Ostrvo je pogodno za poljoprivredu, a okolni okean je bogat ribom.

## Historija

Prvobitno stanovništvo ostrva su Polinežani.

Najznačajniji evropski istraživač koji je pisao o Tahitiju bio je Luj−Antoan de Bugenvil. Njegovi spisi su u Evropi stvorili sliku o Tahitiju kao rajskom ostrvu na kome ljudi žive srećno i jednostavno, neiskvareni civilizacijom. Takve predstave inspirisale su utopijski koncept o „plemenitom divljaku“ u evropskoj filozofiji, recimo u delima Žan−Žak Rusoa.
Ostrvo je posetio i opisao Džems Kuk 1774.

Tifus i velike boginje su krajem 18. veka gotovo uništile lokalnu populaciju.

Godine 1880, Francuzi su preuzeli suverenitet nad Tahitijem, koji je do tada bio pod njihovim protektoratom (od 1840ih).

## Kultura

Regije
Na ostrvu se koriste tahićanski i francuski jezik.
Postoji Univerzitet Francuske Polinezije (Université de la Polynésie Française).

Značajna je lokalna muzika, uz korišćenje originalnih instrumenata, i različite vrste plesa.

Na Tahitiju je 1890−ih živeo i slikao Pol Gogen.
# Fourmies

| Furmi Fourmies
 |
| --- |
| Osnovni podaci
 |
| Država
 |  Francuska
 |
| Region
 | Sever-Pa d Kale
 |
| Departman
 | Nord
 |
| Okrug
 | Avne sir Elp
 |
| Kanton
 | Trelon
 |
| Stanovništvo
 |
| Stanovništvo (2011-01-01) | 13.867
 |
| Gustina stanovništva
 | 548,65 st./km²
 |
| Geografija
 |
| Koordinate
 | ﻿ / ﻿ |
| Vremenska zona
 | UTC+1, ljeti UTC+2
 |
| Nadmorska visina
 | 202 m
 |
| Površina
 | 22,98 km²
 |
| FurmiFurmi (Francuske)
 |
| Ostali podaci
 |
| Poštanski kod
 | 59610
 |
| INSEE kod
 | 59249
 |

**Furmi** (francuski: *Fourmies*) je naselje i opština u severoistočnoj Francuskoj u regionu Sever-Pa d Kale, u departmanu Sever koja pripada prefekturi Avne sir Elp.

Po podacima iz 1999. godine u opštini je živelo 13 867 stanovnika, a gustina naseljenosti je iznosila 603 stanovnika/km². Opština se prostire na površini od 22,98 km². Nalazi se na srednjoj nadmorskoj visini od 202 metara (maksimalnoj 247 m, a minimalnoj 174 m).

## Demografija

Demografija| 1962. | 1968. | 1975. | 1982. | 1990. | 1999. | 2011. |
| --- | --- | --- | --- | --- | --- | --- |
| 14.508 | 15.117 | 15.505 | 15.242 | 14.505 | 13.867 | 12.608 |

*Grafik promene broja stanovnika u toku poslednjih godina*

## Reference

## Literatura

* Alexandra Hughes, Alex Hughes, Keith A Reader, Keith Reader, ur. (2001). *Encyclopedia of Contemporary French Culture* (Routledge; Routledge World Reference edition izd.). ISBN 0415263549.
* Robb, Graham (2008). *The Discovery of France: A Historical Geography*. W. W. Norton & Company. ISBN 0393333647.
* Ardagh, John (1991). *France* (Cultural Atlas of izd.). Facts on File. ISBN 081602619X.
* Jones, Colin (1999). *The Cambridge Illustrated History of France* (Cambridge Illustrated Histories izd.). Cambridge University Press. ISBN 0521669928.
* Sowerwine, Charles (2009). *France since 1870: Culture, Society and the Making of the Republic* (2nd izd.). Palgrave Macmillan. ISBN 0230573398.
* Roberts, William J. (2004). *France: A Reference Guide from the Renaissance to the Present (European Nations)* (European Nations izd.). Facts on File. ISBN 0816044732.

## Vanjske veze

* Baza podataka: Insee (`fr`)
*  Arhivirano 2006-12-15 na Wayback Machine-u
* [(`fr`) (`fr`)]
* [(`fr`) (`fr`)]
* [(`fr`) (`fr`)]
* [(`fr`) (`fr`)]
* [(`fr`) (`fr`)]
* [(`fr`) (`fr`)]
* Fourmies na stranici Nacionalnog geografskog instituta Francuske (`fr`)
* Fourmies na stranici organizacije INSEE (`fr`)
* Najbliža naselja (kilometraža, pravac i koordinate) (`fr`)
* Položaj mesta Fourmies na mapi Francuske (sa osnovnim podacima o mestu) (`fr`)
* Plan naselja Fourmies na mapi (Mapquest)
# Nikolaj II, car Rusije

**Nikola II.Nikola II.** (Moskva, 18. svibnja 1868. - Jekaterinburg, 17. srpnja 1918.) je bio poslijednji okrunjeni ruski car, kralj Poljske i vojvoda Finske. Vladao je od 1894. pa do prisiljenog abdiciranja 1917. Završio je vladavinu za vrijeme Oktobarske revolucije 1917. kad su on i njegova obitelj ubijena od boljševika.

## Mladost

Rođen je u Moskvi 1868. godine. Bio je najstariji sin cara Aleksandra III i carice Marije Fjodorovne (Dagmar od Danske).

Oženio je Aliciju od Hessena (Aleksandra Fjodorovna), s kojom je imao petero djece, četiri kćeri i jednog sina. Ubrzo po vjenčanju umro mu je otac i Nikolaj je naslijedio rusku krunu.

## Vladavina

Period njegove vladavine obilježio je ekonomski razvoj Rusije i, istovremeno, porast socijalno-političkih kontradikcija i revolucionarnih pokreta koji su doveli do revolucija (1905 – 1907; 1917. godine). U vanjskoj politici vodio je politiku ekspanzije na istok gdje je vodio rat s Japanom. U Prvom svjetskom ratu priključio se Antanti. Opće nezadovoljstvo u društvu, pojačano dugim i iscrpljujućim ratom, dovelo je do svrgavanja carskog režima u Februarskoj revoluciji 1917. godine.

## Djeca

* **Velika kneginja Olga Nikolajevna** (rus. Великая Княжна Ольга Николаевна) bila je najstarija kćer Nikole i njegove žene Aleksandre. Rodila se 16. studenog 1895. godine, a ubijena je 17. srpnja 1918. godine. Kao careva kći, nosila je titulu Velike kneginje.
* **Velika kneginja Tatjana Nikolajevna** (rus. Великая Княжна Татьяна Николаевна) bila je druga Nikolina kćer, rođena 11. lipnja 1897. godine, a ubijena je kada i cijela njezina obitelj. Pošto je bila careva kći, bila je Velika kneginja.
* **Velika kneginja Marija Nikolajevna** (rus. Великая Княжна Мария Николаевна) rođena je 27. lipnja 1899. u Peterhofu, u Rusiji, i bila je treća kćer cara Nikole, a ubijena je 17. srpnja 1918.
* **Velika kneginja Anastazija Nikolajevna** (rus. Великая Княжна Анастасия Николаевна) rođena je 18. lipnja 1901. u Peterhofu. Bila je četvrta kćer ruskog Cara. Ubijena je s ostatkom svoje obitelji 17. srpnja 1918. godine.
* **Veliki knez i carević Aleksej Nikolajevič** (rus. Наследник-Цесаревич и Великий Князь Алексей Николаевич) bio je najmlađe dijete cara Nikole. Rodio se 12. kolovoza 1904. u Peterhofu. Kako je bio jedino muško dijete, proglašen je carevićem i nasljednikom prijestolja. Vrlo često je bio bolestan i slabog zdravlja. Ubijen je od strane boljševika 17. srpnja 1918. godine.

## Istraga pogubljenja

Moderna policijska istraga ubojstva cara i njegove obitelji koja je počela 2009. godine [1] je došla do iznenađujućeg zaključka da su oni streljani po naređenju Ural Sovjeta bez znanja vlade Sovjetske Rusije. U istrazi je otkriveno da je Ural Sovjet donio odluku o pogubljenju 12.7. 1918. i potom niko o tome nije obavješten do 16.7. 1918 kada se poslao telegram Lenjinu, a tada sovjetsko rukovodstvo više nije imalo vremena za sastanak i donošenje odluke prije pogubljenja u noći 16./17.7. 1918. [2]

|  |  |  |
| --- | --- | --- |
| Prethodnik: | **Car Rusije** | Nasljednik:
 |
| **Aleksandar III.** | **Mihajlo II.** |
# Kršćanska demokratija

|  |
| --- |
| Dio serije članaka o politici na temu **Hrišćanska demokratija**
 |
| **Stranke** |
|
Demohrišćanske stranke
Demohrišćanska internacionala
Demohrišćanska organizacija Amerike
Evropska narodna partija
Evropski hrišćanski politički pokret
Evropska demokratska stranka

 |
| **Ideje** |
|
Društveni konzervativizam
Socijalna tržišna privreda
Komunitarizam
Ljudsko dostojanstvo · Starateljstvo
Sfera suvereniteta · Distributizam
Katolička socijalna nauka
Neo-kalvinizam · Neo-tomizam

 |
| **Važni dokumenti** |
| *Rerum Novarum* (1891)
Stoneova predavanja (Princeton 1898)
*Graves de Communi Re* (1901)
*Quadragesimo Anno* (1931)
*Laborem Exercens* (1981)
*Sollicitudi Rei Socialis* (1987)
*Centesimus Annus* (1991)

 |
| **Važne ličnosti** |
|
Toma Akvinski · Jean Calvin
Papa Lav XIII · Abraham Kuyper
Maritain · Adenauer · De Gasperi
Papa Pio XI · Schuman
Papa Ivan Pavao II · Kohl

 |
| Politički portal ·
 |

**Hrišćanska demokratija** ili **kršćanska demokracija**, koja se skraćeno naziva **demokršćanstvo** ili **demohrišćanstvo** je zajednički naziv za raznorodne političke ideologije, pokrete i stranke koje nastoje pomiriti kršćanska vjerska, etička i društvena načela s institucijama suvremene demokratske države.

Pokreti koji se nazivaju demokršćanskima su nastali u drugoj polovici 19. vijeka u Evropi kao svojevrsna reakcija na pojavu moderne svjetovne države koja je svojim liberalnim sekularizmom predstavljala izazov dotadašnjim konzervativnim društvenim institucijama temeljenim na vjeri. Demokršćanstvo je javilo i kao reakcija na uspon socijalizma među radničkom klasom, koja je postajala sve brojnijom uslijed industrijske revolucije.

Demokršćanske pokrete obično karakterizira zalaganje za konzervativna načela u društvenim pitanjima (brak, porodica), dok se u ekonomskoj sferi zalažu za intervenciju države u smjeru otklanjanja siromaštva i uvođenja države blagostanja.

Demokršćanske stranke se zbog toga u političkom spektru najčešće vezuju uz centar, s time da se u Latinskoj Americi smatraju lijevim, a u Evropi desnim centrom.

## Politički pogledi

## Istorija hrišćanske demokratije

## Hrišćanska demokratija širom svijeta

### Hrišćanska demokratija u Evropi

### Hrišćanska demokratija u Latinskoj Americi

### Hrišćanska demokratija u Aziji

#### Filipini

### Hrišćanska demokratija u Australiji

## Znameniti demohrišćani

## Srodne stranke i političari

### Novi Zeland

## Povezano

* Hrišćanstvo i politika
* Demohrišćanske stranke — popis demohrišćanskih stranaka širom svijeta
* Hrišćanski pokreti

## Vanjske veze

* New Advent Catholic Encyclopedia article on Christian Democracy
* *Christian Democracy in Western Europe: 1820-1953* by Michael Fogarty Arhivirano 2006-04-24 na Wayback Machine-u
* *Conservativism and Christian Democracy*, an essay by UK Conservative MP David Willetts Arhivirano 2005-03-13 na Wayback Machine-u
* An effort to start a Christian Democratic party in the United States (CDU est. 2006)
* Another effort to start a Christian Democratic party in the U.S.
# Philips

Sedište Filipsa u Amsterdamu
**Filips** ili **Philips** (hol. Koninklijke Philips Electronics N.V. ili Royal Philips Electronics) je korporacija koja nastaje 1891. i tokom 20 veka postaje jedna od najvećih svetskih proizvođača elektronskih uređaja. Našavši se pod pritiskom konkurencije Filips prodaje 29. 1. 2013. godine svoj odjel elektronskih uređaja japanskoj korporaciji Funai kako bi se ostatak korporacija bavio proizvodnjom i prodajom medicinskih uređaja. [1]

Sedište firme je u Amsterdamu.

## Vanjske veze

Opće
* Philips Global
* Philips Simplicity
* Philips USA Arhivirano 2009-01-05 na Wayback Machine-u
* Philips Research
* Philips office locator
* Royal Philips Electronics NV - Fact Sheet - Hoover's Online
* Bloomberg report on Semiconductors spinoff (Dec 2005)
* Member of the Digital Watermarking Alliance - Furthering the Adoption of Digital Watermarking Arhivirano 2010-07-30 na Wayback Machine-u

Potrošačka elektronika
* Philips Consumer website Arhivirano 2008-02-18 na Portuguese Web Archive-u
* Philips Speech Processing website
* Philips CD-i Arhivirano 2017-07-25 na Wayback Machine-u, History of
* What is the CD-i?

Poluvodiči
* Philips to sell majority stake in semiconductors business to private equity consortium KKR, Silver Lake and Alpinvest – Press release 2006-08-03
* NXP Semiconductors
* NXP Semiconductors Arhivirano 2006-05-03 na Wayback Machine-u - related articles

Medicinski sistemi
* Philips medical systems - for new systems
* Used Philips medical imaging equipment and parts Arhivirano 2007-06-16 na Wayback Machine-u - top remarketer

Osvjetljenje
* Philips Lighting Company Worldwide
* Philips Lighting - North America
* Philips Lumileds Lighting Company - High power LED lighting manufacturer Arhivirano 2014-01-21 na Wayback Machine-u
* Bulbs.com Arhivirano 2006-11-12 na Wayback Machine-u - Joins forces with Philips to sell light bulbs online.
# Trofazna struja

|  |
| --- |
| **Elektromagnetizam** |
|  |
| *Ključne stavke* |
| Elektricitet • Magnetizam
 |
| *Elektrostatika* |
|
Električni naboj •
Coulombov zakon •
Električno polje •
Električni fluks •
Gaussov zakon •
Električni potencijal •
Elektrostatična indukcija •
Električni dipolni moment

 |
| *Magnetostatika* |
|
Ampèreov zakon •
Električna struja •
Magnetno polje •
Magnetni fluks •
Biot–Savartov zakon •
Magnetni dipolni moment •
Gaussov zakon za magnetizam

 |
| *Elektrodinamika* |
|
Vakuum •
Lorentzova sila •
EMS •
Elektromagnetska indukcija •
Faradayjev zakon •
Lenzov zakon •
Struja pomaka •
Maxwellove jednačine •
EM polje •
Elektromagnetna radijacija •
Liénard-Wiechertov potencijal •
Maxwellov tenzor •
Vrtložne struje

 |
| *Električna mreža* |
|
Električna provodljivost •
Električni otpor •
Kapacitivnost •
Induktivnost •
Impedanca •
Resonantne šupljine •
Talasovod

 |
| *Kovarijantna formulacija* |
|
Elektromagnetni tenzor •
EM tenzor napon-energija •
Četiri-tok **•**
Elektromagnetni četiri-potencijal
 |
| *Naučnici*

|  |
| --- |
| Ampère •
Coulomb •
Faraday •
Heaviside •
Henry •
Hertz •
Lorentz •
Maxwell •
Tesla •
Weber

 · *Ostali* |

 |
| Ova kutijica: pogledaj • razgovor • uredi |

**Trofazna struja** je sustav od tri izmjeničnе strujе koje su međusobno fazno pomaknute. Fazni pomak između napona pojedinih faza u simetričnom trofaznom sustavu iznosi 120° (2π/3 radijana).

Valne funkcije faznih napona
Vektorski prikaz faznih i međufaznih napona
Sustav se slikovito predstavlja pomoću tri vektora koji rotiraju (fazora). Vektorski zbroj napona sve tri faze jednak je nuli, a to znači i da je kod simetrično opterećenog sustava i zbroj struja u povratnom vodiču jednak nuli, pa se on može i izostaviti. Također se iz vektorskog prikaza može izračunati da je razlika napona između bilo koje dvije faze WIKINIUM\_MATH\_PH\_0 puta veća od napona jedne faze.

Trofazni sustav je najčešće korišten višefazni sustav i na njemu se danas temelji dio globalnog elektroenergetskog sustava.
# Kinetoskop

Pogled na unutrašnjost kinetoskopa sa rupom za gledanje na vrhu
**Kinetoskop** (engleski: *Kinetoscope*) je bio rani uređaj za prikazivanje filmova. Zamišljen je za prikazivanje filmova jednom gledatelju, koji ih je promatrao kroz otvor na vrhu uređaja. Bio je prvi uređaj koji je koristio perforiranu filmsku vrpcu sa statičkim snimkama kako bi stvorio iluziju njihovog pokreta, a što je sve do pojave video tehnologije bio osnovni metod prikazivanja pokretnih slika. Kao koncept ga je prvi put opisao američki poduzetnik i pronalazač Thomas Edison 1888. godine, a u praktičnom smislu ga je razvio njegov zaposlenik William Kennedy Laurie Dickson između 1889. i 1892. Dickson i njegov tim u Edisonovoj laboratoriji su također razvili i **Kinetograf**, inovativnu filmsku kameru sa rotirajućim kapcima, koju su koristili prvu za snimanje eksperimentalnih, a potom i komercijalnih filmova.

Kinetoskop je ušao u komercijalnu upotrebu 14. aprila 1894. kada je u New Yorku održano prvo prikazivanje uz korištenje deset uređaja. Njegova pojava je imala značajan uticaj na dalji razvoj filmske tehnologije, velikim dijelom i zbog Edisonove odluke da ne podnosi patente iuzvan američkih granica, što su iskoristili ne-američki filmski pioniri kako bi usavršili Edisonovu tehnologiju. Godine 1895. je Edison uz Kinetoskop uveo i **Kinetofon**, odnosno uređaj koji je Kinetoskop trebao sinkronizirati sa cilindričnim fonografom. Taj pokušaj nije zaživio, a vrlo brzo se ispostavilo kako su projekcije filmova na vanjski ekran, koji Edison ispočetka nije smatrao financijski isplativim, daleko popularnije kod publike nego gledanje pojedinačnih uređaja. Edison je bio prisiljen napustiti Kinetoskop, iako će njegovi kasniji sistemi filmske projekcije koristiti isto ime.

## Vanjske veze

 Datoteke u vezi s temom Kinetoskop na Wikimedijinoj ostavi

* Edison Motion Picture Equipment Chronology part of *Professor Hall's Silent Movies* website
* Machines illustrated survey of early cinematic equipment; part of the *Who's Who of Victorian Cinema* website
* "Motion Pictures" chap. 21 of *Edison, His Life and Inventions* (1910), by Frank Lewis Dyer (Edison lawyer) and Thomas Commerford Martin (AIEE ex-president)
* Technology: Kinetoscope Arhivirano 2021-03-05 na Wayback Machine-u essay with technical analysis of the system; part of the *EarlyCinema.com* website
* Voice Trial—Kinetophone Actor Audition by Frank Lenord mp3 audio file of undated audition; part of *Project Gutenberg*
* Voice Trial—Kinetophone Actor Audition by Siegfried Von Schultz mp3 audio file of undated audition; part of *Project Gutenberg*

### Filmovi za Kinetoskop

* Edison National Historic Site: *Blacksmith Scene* (1893), *Sandow* (1894), *Serpentine Dance* (ca. 1894–95), *Edison at Work in His Chemistry Lab* (n.d.). Note that *The Kiss* (1896) was shot not for the Kinetoscope but for Vitascope projection.
* Library of Congress Arhivirano 2010-12-02 na Wayback Machine-u: twenty-five films from 1891 through 1895